നോക്കുകൂലി നല്കാത്തതില് കരാറുകാരനെ മര്ദിച്ച സംഭവം: മൂന്ന് പേര് കൂടി പിടിയില് തിരുവനന്തപുരം: നോക്കുകൂലി നല്കാത്തതില് കരാറുകാരനെ മര്ദിച്ച സംഭവത്തില് എഐടിയുസി സിഐടിയു പ്രവര്ത്തകരായ മൂന്ന് പേര് കൂടി പിടിയില്. പോത്തന്കോട് കഴിഞ്ഞ ബുധനാഴ്ചയായിരുന്നു സംഭവം. എഐടിയുസി പ്രവര്ത്തകനായ വിജയകുമാര്, സിഐടിയു പ്രവര്ത്തകരായ ജയകുമാര് അനില്കുമാര് എന്നിവരാണ് പൊലീസ് പിടിയിലായത്. സംഭവവുമായി ബന്ധപ്പെട്ട് നേരത്തെ രണ്ട് യൂണിയന് പ്രവര്ത്തകരെ പൊലീസ് അറസ്റ്റ് ചെയ്തിരുന്നു. സിഐടിയു ഐഎന്ടിയുസി തൊഴിലാളികളാണ് നോക്കുകൂലി നല്കാത്തതിനെ തുടര്ന്ന് വീട് നിര്മ്മാണ കരാറുകാരനായ മണികണ്ഠനെ മര്ദിച്ചത്. വീടിന്റെ കോണ്ക്രീറ്റിന് വേണ്ടി ബുധനാഴ്ച കമ്ബി ഇറക്കിയിരുന്നു. ഇതുമായി ബന്ധപ്പെട്ട് സിഐടിയു ഐഎന്ടിയുസി പ്രവര്ത്തകര് 10,000 നോക്കുകൂലി ആവശ്യപ്പെടുകയായിരുന്നു. എന്നാല് ഇത് നല്കാന് കഴിയില്ലെന്ന് മണികണ്ഠന് ഇവരെ അറിയിച്ചു. ഇതിന് പിന്നാലെയാണ് കരാറുകാരനായ മണികണ്ഠനെതിരെ ആക്രമണം ഉണ്ടായത്. The post നോക്കുകൂലി നല്കാത്തതില് കരാറുകാരനെ മര്ദിച്ച സംഭവം: മൂന്ന് പേര് കൂടി പിടിയില് first appeared on MalayalamExpressOnline.